༄༅། །མ ཏཱི ལོ ཀ རྨཱ བཏར བ ཛྲེ བེ ཏི ནམཿ བ ཀྐ བཱ སྱ མ རྒ ཏྟཾ པྲ ནི དྷ བྷཱུ རྤཾ ཤི ཏྱཱ རྠ ཊི ཀྐ བི ཛ ཧ ར ཏི སྨ །། །།
༄༅། །གསུང༷་ང༷ག་ལམ་རིམ་སྨོན་ལམ་ས་བཅད་ཚུལ་གྱིས་དོ༷ན་འགྲེལ༷་བློ་གསལ་ཕྲིན༷་ལ༷ས་
འཇུག་པའི་རྡོ༷་རྗེའི་ཐེམ་སྐས་ཞེས་བྱ་བ་བཞུགས་སོ།། །།
༄༅༅། །ན་མཿཤྲྀ་ཧེ་བཛྲ་མཎྜལ་ཡབྷྱཿ །མིག་སྟོང་ལྡན་པའི་ཡུལ་དུ་མ་གྱུར་ཆོས་རྣམས་ཀུན་གྱི་དེ༷་ཉིད༷་གཟིག༷ས། །མི་མཇེད་བདག་པོའི་བློ་ངོར་མ་ཤོངས་མཐའ་ཀླས་འགྲོ་ཀུན་ཐུག༷ས་རྗེ༷ས་སྐྱོང༷་། །འཇུག་པ་བཅུ་པའི་འཕྲུལ་སྒྱུས་མ་བསླད་ཉོན་མོངས་སྐྱོན་ཀུན་ནུས༷་པས༷་བཅོ༷མ། །བླ་མའི་བླ༷་མ༷་འཇ༷མ་དབྱང༷ས་ཀུན༷་དག༷འ་རྒྱལ༷་མཚ༷ན་སྤྱི་བོར་རྟག་ཏུ་མཆོད། ༡ །རང་བཞིན་རྒྱུར་གནས་ལྷུན་གྲུབ་དཀྱིལ་འཁོར་ཚོགས། །སྨིན་བྱེད་དབང་གི་ཆོ་གས་ལེགས་ཐོབ་སྟེ། །ལམ་ལ་གོམས་པས་ལྟ་ལ་ཉམས་མྱོང་ནས། །གྲུབ་མཐའི་རྟགས་ཤར་དམ༷་པ༷་རྣམ༷ས་ལ༷འང་འདུད། ༢ །གསང་གསུམ་ཡོན་ཏན་གཏེར་གྱིས་རབ་གང་བ། །ངག་གི་དབང་ཕྱུག་རྒྱ་མཚོའི་ལྷ་མོ་ཡི། །མཁྱེན་བརྩེ་ནུས་པའི་ཕྲིན་ལས་རྦ་རླབས་ཀྱིས། །བདག་བློ་རྨོངས་པའི་ཚ་གདུང་ཞི་བར་མཛོད། ༣ །བླ༷་མ༷འི་གསུ༷ང་ར༷བས་ལྷ་ལམ་ཡངས་པ་རུ། །བདག་བློ་ཀླུ་དབང་ཤེས་རབ་གསུམ་གྱིས་གནས། །ངེས་ཤེས་གསུང་རྒྱུན་ནམ་མཁའི་གླང་པོ་ལས། །དོན་འགྲེལ་བདུད་རྩིའི་ཟིལ་ཆར་འབེབས་ལ་སྤྲོ། ༤ །བླ༷་མ༷འི་ཐུག༷ས་སྲས༷་རྣམས་ཀྱིས་ལེགས་བརྟགས་ཏེ། །གཞུང་དང་མཐུན་ན་བདུད་རྩིར་ཇི་བཞིན་ལོངས། །དེ་དང་འགལ་ན་དུག་བཞིན་བསྙིལ་བར་མཛོད། །འདྲེས་ན་ངང་པས་ཆུ་ལས་འོ་བཞིན་ཕྱེས། ༥ །དེ༷་ལ༷་ཐོ༷ག་མ༷ར་དགེ༷་བ༷་ཀླད་ཀྱི་དོན། །བར་དུ་དགེ་བ་གཞུང་གི་དོན། །ཐ་མར་དགེ་བ་མཇུག་གི་དོན་ནོ། །དང་པོ་ལ་གཉིས་ཏེ། ཡུལ་དམ་པ་རྣམས་ལ་གསོལ་བ་འདེབས་པ་དང་། དེ་ལྟར་དགོས་པའི་རྒྱུ་མཚན་ནོ། །དང་པོ་ལ་ལྔ་སྟེ། བླ་མ་དམ་པ་སྤྱིར་དང་། བྱེ་བྲག་ཆོས་ཀྱི་འབྲེལ་པར་ཐོབ་པའི་བླ་མ་སོ་སོར་ལ་གསོལ་བ་འདེབས་པ་དང་། དེ་ཐམས་ཅད་རྣམ་འགྱུར་ཐ་དད་ཀྱང་ངོ་བོ་སངས་རྒྱས་སུ་འདུ་བའི་ཚུལ་དང་། དེ་ལ་སྐྱབས་གནས་ཐམས་ཅད་ཀྱི་ཡོན་ཏན་རྒྱས་པ་ཚང་བའི་ཚུལ་དང་། དེའི་དོན་བསྡུ་བའོ། །དང་པོ་ནི་ན༷་མོ༷་གུ༷་རུ༷་བྷྱ༷ཿའགྲོ༷་བ༷་ཀུན༷་གྱི༷་སོགས་ཚིག་བཅད་གཅིག་གིས་བསྟན། །གཉིས་པ་ནི་མཚུང༷ས་མེད༷་བརྒྱུད༷་པའི༷་སོགས་ཚིགས་སུ་བཅད་པ་བཅུ་ཡིས་བསྟན། །གསུམ་པ་ནི་སྣ༷་ཚོག༷ས་ཆབ༷་ཀྱི༷་སོགས་ཚིགས་བཅད་གཅིག་གིས་བསྟན། །བཞི་པ་ནི་མཁ༷ས་གྲུབ༷་བརྒྱུད༷་པའི༷་སོགས་ཚིགས་སུ་བཅད་པ་བདུན་གྱིས་བསྟན། །ལྔ་པ་ནི་མཁ༷འ་ཁྱབ༷་སྐྱབ༷ས་གན༷ས་སོགས་ཚིགས་བཅད་གཅིག་གིས་བསྟན་ཏོ། །གཉིས༷་པ༷་དེ་ལྟར་གསོལ་བ་བཏབ་དགོས་པའི་རྒྱུ་མཚན་ལ་གསུམ་སྟེ། འཇིགས་པ་ཐམས་ཅད་སེམས་སྣང་འཁྲུལ་པ་ཙམ་ཡིན་པ་དང་། རང་གཤིས་ཀྱི་མཚན་ཉིད་དམ་རང་ངོས་ནས་གཉེན་པོ་ཆུང་བ་དང་། སྐྱབས་གནས་བླ་མ་ལས་མེད་པའི་ཚུལ་ལོ། །དང་པོ་ནི་བདུད༷་ད༷ང་ཉོན༷་མོ༷ངས་སོགས་ཚིགས་བཅད་གཅིག་གིས་བསྟན། །གཉིས་པ་ནི་ཀུན༷་རྟོག༷་ཉོ༷ན་མོ༷ངས་སོགས་ཚིགས་བཅད་གཅིག་གིས་བསྟན། །གསུམ་པ་ནི་འདི༷་ཕྱིར༷་བ༷ར་དོ༷འི་སོགས་ཚིགས་བཅད་གཅིག་གིས་བསྟན་ཏོ། །སྤྱི་དོ༷ན་གཉི༷ས་པ༷་བ༷ར་དུ༷་དགེ༷་བ༷་གཞུང་གི་དོན་ལ། དེ་ལྟར་གསོལ་བ་བཏབས་ནས་འདོད་པའི་དོན་སྨོན་ལམ་དུ་བྱ་བ་ལ་གསུམ་སྟེ། ལམ་གྱི་འགལ་རྐྱེན་ཞི་ཞིང་མཐུན་རྐྱེན་ཚང་བ་དང་། ལམ་དངོས་རྒྱུད་ལ་སྐྱེ་བ་དང་། དེ་ལྟར་གྲུབ་པ་བདེན་སྟོབས་བརྗོད་པའོ། །དང་པོ་ལ་གསུམ༷་སྟེ༷། འགལ་རྐྱེན་ཞི་བ་དང་། མཐུན་རྐྱེན་ཚང་བ་དང་། དེ་དག་གི་སྒོ་ནས་སྒྲུབ་པ་མཐར་ཕྱིན་པའོ། །དང་པོ་ལ་བདུན་ཏེ། ལས་དང་པོ་པའི་འགལ་རྐྱེན་བློ་སྣ་རིང་བ་དང་། སེམས་ཅུང་ཟད་བརྟན་པ་ན་མི་དང་མིན་གྱི་ཉེར་འཚེ་དང་། བདུད་ཀྱི་ལས་དང་། ཆེར་བརྟན་པ་ན་གྲིབ་མ་དྲུག་དང་། དུས་མིན་གྱི་འཆི་བ་དང་། ལས་ངན་པའི་སྡིག་སྒྲིབ་དང་། ཉོན་མོངས་པའི་གཞན་དབང་རྣམས་ཞི་བའི་སྨོན་ལམ་རྣམས་སོ། །དང་པོ་དེ་སྔོན་བྱིན་བརླབ་མ་འཇུག་ཀྱང་རང་གི་ཉེས་པ་ཡིན་པ་ནི་སྔོན༷་ཆད༷་ར༷ང་གི༷་སོགས་ཚིགས་བཅད་གཅིག་གིས་བསྟན། །གཉིས་པ་ནི་སྔོན༷་གྱི༷་ལ༷ས་ད༷ང་སོགས་ཚིགས་བཅད་གཅིག་གིས་བསྟན། །གསུམ་པ་ནི་ལུང༷་རྟོག༷ས་ཡོ༷ན་ཏན༷་སོགས་ཚིགས་བཅད་གཅིག་གིས་བསྟན། །བཞི་པ་ནི་ལུས༷་སེ༷མས་ཟུག༷་རྔུའི་སོགས་ཚིགས་བཅད་གཅིག་གིས་བསྟན། །ལྔ་པ་ནི་དུས༷་མི༷ན་འཆི༷་བ༷འི་སོགས་ཚིགས་བཅད་གཅིག་གིས་བསྟན། །དྲུག་པ་ནི་རྨོང༷ས་པ༷ས་བསླུ༷ས་པ༷་སོགས་ཚིགས་བཅད་གཅིག་གིས་བསྟན། །བདུན་པ་ནི་གཞི༷་མེད༷་བད༷ག་ཏུ༷་སོགས་ཚིག་བཅད་གཅིག་གིས་བསྟན་ཏོ། ། ༈གཉིས་པ་མཐུན་རྐྱེན་ཚང་བ་ལ་གཉིས་ཏེ། མཐུན་རྐྱེན་ཚང་བ་དངོས་དང་། དེ་ཡི་དོན་བསྡུ་བའོ། །དང་པོ་ལ་བདུན་ཏེ། སེམས་ལས་སུ་རུང་བ་དང་། སྨྲ་བརྗོད་ཉུང་བ་དང་། དྲན་ཤེས་དང་ལྡན་པ་དང་། ཉོན་མོངས་གཉེན་པོས་ཟིན་པ་དང་། འདོད་པ་ཆུང་ཞིང་ཆོག་ཤེས་པ་དང་། གཅིག་པུར་སྡོད་ཚུགས་པ་དང་། དབེན་པའི་རི་ཁྲོད་ཟིན་པའོ། །དང་པོ་ནི། མེད༷་སྣང༷་སྨིག༷་རྒྱུའི་སོགས་ཚིགས་བཅད་གཅིག་གིས་བསྟན། གཉིས་པ་ནི་འཛེ༷མ་མེད༷་མུ༷་ཅོ༷ར་སོགས་ཚིགས་བཅད་གཅིག་གིས་བསྟན། གསུམ་པ་ནི། བག༷་མེད༷་ལ༷ང་ལ༷་སོགས་ཚིགས་བཅད་གཅིག་གིས་བསྟན། བཞི་པ་ནི། རྐྱེན༷་ང༷ན་བདུ༷ད་ཀྱིས་སོགས་ཚིགས་བཅད་གཅིག་གིས་བསྟན། ལྔ་པ་ནི། འདོ༷ད་ཡོ༷ན་སྒྱུ༷་མ༷འི་སོགས་ཚིགས་བཅད་གཅིག་གིས་བསྟན། །དྲུག་པ་ནི། ར༷ང་བཞི༷ན་མ༷གུ་དཀ༷འ་སོགས་ཚིགས་བཅད་གཅིག་གིས་བསྟན། བདུན་པ་ནི། གཞ༷ན་དབ༷ང་འདུ༷་འཛི༷འི་སོགས་ཚིགས་བཅད་གཅིག་གིས་བསྟན་ཏོ། །གཉིས་པ་དོན་བསྡུ་བ་ནི། ཕྱི༷་ད༷ང་ན༷ང་གི༷་སོགས་ཚིགས་བཅད་གཅིག་གིས་བསྟན་ཏོ། ། ༈སྤྱིའི་གསུམ་པ་དེ་དག་གི་སྒོ་ནས་སྒྲུབ་པ་མཐར་རུ་ཕྱིན་པ་ནི། སྐྱེད༷་འདོ༷ད་ཚེ༷་འདི༷ར་སོགས་ཚིགས་བཅད་གཅིག་གིས་བསྟན་ཏོ། ༈ །རྩ་བའི་གཉིས་པ་ལམ་དངོས་རྒྱུད་ལ་སྐྱེ་བའི་གསོལ་འདེབས་ལ་གཉིས་ཏེ། ལམ་ཐུན་མོང་བ་དང་། ཐུན་མོང་མ་ཡིན་པའོ། །དང་པོ་ལ་གཉིས་ཏེ། ལམ་གྱི་རྩ་བའམ་གཞི་རྟེན་སྐྱབས་འགྲོ་དང་འབྲེལ་བ་དང་། ལམ་གྱི་ངོ་བོ་སྣང་བ་གསུམ་མོ། །དང་པོ་ནི། སྐྱབ༷ས་གསུམ༷་ངོ༷་བོ༷་སོགས་ཚིགས་བཅད་གཅིག་གིས་བསྟན། གཉིས་པ་ལ་གསུམ་སྟེ། མ་དག་པའི་སྣང་བ་དང་འབྲེལ་བ་དང་། ཉམས་ཀྱི་སྣང་བ་དང་འབྲེལ་པ་དང་། དག་པའི་སྣང་བ་དང་འབྲེལ་བའོ། །དང་པོ་ལ་གཉིས་ཏེ། བློ་ལྡོག་རྣམ་པ་བཞི་དང་། རྐྱེན་ངན་ལམ་དུ་ཁྱེར་བའོ། །དང་པོ་ནི། རྨོང༷ས་པ༷འི་བློ༷་ལ༷་སོགས་ཚིགས་བཅད་གསུམ་གྱིས་བསྟན། །གཉིས་པ་ནི། ཚ༷་གྲ༷ང་བཀྲེས༷་སྐོམ༷་སོགས་ཚིགས་བཅད་གཅིག་གིས་བསྟན། །གཉིས་པ་ལ་གཉིས་ཏེ། ཐུན་མོང་གི་ཉམས་སྣང་དང་། ཐུན་མིན་གྱི་ཉམས་སྣང་དང་འབྲེལ་བའོ། །དང་པོ་ལ་གསུམ་སྟེ། ལམ་ལ་འཇུག་བྱེད་སྙིང་སྟོབས་དང་བརྩོན་འགྲུས་ཞུགས་པའི་ངོ་བོ་སྨོན་འཇུག་གཉིས། དེ་དག་གོང་འཕེལ་དུ་འགྲོ་བའི་བསླབ་བྱའོ། །དང་པོ་ནི། ཕུལ༷་བྱུང༷་སྙིང༷་སྟོབ༷ས་སོགས་ཚིགས་བཅད་གཅིག་གིས་བསྟན། གཉིས་པ་ནི། འགྲོ༷་ཀུན༷་ར༷ང་གི༷་སོགས་ཚིགས་བཅད་གཅིག་གིས་བསྟན་ཏོ། །གསུམ་པ་དེ་དག་གོང་འཕེལ་དུ་འགྲོ་བའི་བསླབ་བྱ་ལ་གཉིས་ཏེ། སྨོན་པ་དང་། འཇུག་པའི་བསླབ་བྱ་བསྟན་པའོ། །དང་པོ་ལ་གསུམ་སྟེ། སྤྱི་དང་བྱེ་བྲག་དང་། དོན་བསྡུ་བའོ། །དང་པོ་ལ་གསུམ་སྟེ། བདག་གཞན་མཉམ་པ་དང་། བརྗེ་བ་དང་། བདག་བས་གཞན་གཅེས་སོ། །དང་པོ་དང་གཉིས་པ་ནི་ཕྲག་དོག་འགྲན་སེམས་ར༷ང་ཉིད༷་གཅེས༷་འཛི༷ན་སོགས་ཚིགས་བཅད་གཅིག་གིས་བསྟན། གསུམ་པ་ནི། ལུས༷་སྲོག༷་ལོ༷ངས་སྤྱོད༷་སོགས་ཚིགས་བཅད་གཅིག་གིས་བསྟན། གཉིས་པ་ཆགས་སྡང་རྨོངས་གསུམ་གྱི་འབྲེལ་བ་ལ་གསུམ་སྟེ། གཞན་ལ་བརྟེན་ནས་རང་གི་ཡོན་ཏན་གོང་འཕེལ་དུ་འགྲོ་བ་དང་། རང་གི་བརྟེན་ནས་གཞན་རྒྱུད་ལ་དགེ་བློ་སྐྱེ་བ་དང་། དེའི་དོན་བསྡུ་བའོ། །དང་པོ་ལ་གསུམ་སྟེ། བཟང་འབྲེལ་དང་། ངན་འབྲེལ་དང་། རྨོངས་འབྲེལ་ལོ། །དང་པོ་ནི། རྙེད༷་དཀ༷འི་ལུས༷་རྟེན༷་སོགས་ཚིགས་བཅད་གཅིག་གིས་བསྟན། གཉིས་པ་ནི། ཕོང༷ས་པའི༷་སྲོག༷་ལ༷་སོགས་ཚིགས་བཅད་གཅིག་གིས་བསྟན། །གསུམ་པ་ནི། རྨོང༷ས་པ༷ས་བསླུས༷་པ༷་སོགས་ཚིགས་བཅད་གཅིག་གིས་བསྟན་ཏོ། །གཉིས་པ་ལ་གཉིས་ཏེ། སྤྱི་དང་བྱེ་བྲག་གཉིས་ལས། དང་པོ་ནི། བད༷ག་ལ༷་བརྟེན༷་ནས༷་སོགས་ཚིགས་བཅད་གཅིག་གིས་བསྟན། གཉིས་པ་ནི། གནོ༷ད་པའི༷་བས༷མ་སྦྱོར༷་སོགས་ཚིགས་བཅད་གཅིག་གིས་བསྟན། གསུམ་པ་ནི། མདོ༷ར་ན༷་ག༷ང་དུ༷་སོགས་ཚིགས་བཅད་གཅིག་གིས་བསྟན་ཏོ། །གཉིས་པ་འཇུག་པའི་བསླབ་བྱ་ལ་གཉིས་ཏེ། བསླབ་པ་གསུམ་གྱིས་དོན་གཉིས་སྒྲུབ་པ་དང་། ཕར་ཕྱིན་དང་བསྡུ་དངོས་ཀྱིས་དོན་གཉིས་སྒྲུབ་པའོ། །དང་པོ་ལ་བཞི་སྟེ། ཚུལ་ཁྲིམས་ཀྱི་བསླབ་པ་དང་། ཏིང་ངེ་འཛིན་གྱི་བསླབ་པ་དང་། ཤེས་རབ་ཀྱི་བསླབ་པ་དང་། དོན་དམ་བྱང་ཆུབ་ཀྱི་སེམས་སྟོང་ཉིད་སྙིང་རྗེའི་སྙིང་པོ་ཅན་ཚུལ་བཞིན་རྒྱུད་ལ་སྐྱེ་བའི་སྒོ་ནས་དེ་དག་གི་དོན་བསྡུ་བའོ། །དང་པོ་ནི། དག༷ག་སྒྲུ༷བ་གན༷ང་བ༷འི་སོགས་ཚིགས་བཅད་གཅིག་གིས་བསྟན། གཉིས་པ་ནི། ཕྱི༷་ད༷ང་ནང༷་གི༷་སོགས་ཚིགས་བཅད་གཅིག་གིས་བསྟན། གསུམ་པ་ཤེས་རབ་ཀྱིས་རང་གཞན་གཉིས་ཀའི་དོན་བསྒྲུབ་པ་ནི། ཇི༷་སྙེད༷་ཤཻ༷ས་བྱའི༷་སོགས་ཚིགས་བཅད་གཅིག་གིས་བསྟན། བཞི་པ་ནི། མཐ༷འ་བྲལ༷་ལྟ༷་བ༷འི་སོགས་ཚིགས་བཅད་གཅིག་གིས་བསྟན་ཏོ། །གཉིས་པ་ལ་བཞི་སྟེ། རང་དོན་ཕུན་སུམ་ཚོགས་པར་ཕར་ཕྱིན་དྲུག །གཞན་དོན་ཕུན་སུམ་ཚོགས་པ་བསྡུ་བའི་དངོས་པོ་བཞི། དེ་གཉིས་ཀ་ལ་དགོས་པའི་གཟུངས་སྤོབས་དང་མངོན་ཤེས། ཚོགས་གཉིས་ཀྱི་ཐབས་མཁས་བླ་ན་མེད་པ་རྣམས་སོ། །དང་པོ་ལ་གཉིས་ཏེ། ཁྱད་གཞི་ཕར་ཕྱིན་དྲུག་དང་ཁྱད་ཆོས་ཐུན་མིན་ཡོན་ཏན་བཞི་སྒྲུབ་པ་ནི། ཆག༷ས་པ༷་བདུ༷ན་སྤང༷ས་སོགས་ཚིགས་བཅད་གཅིག་གིས་བསྟན། གཉིས་པ་ནི། སྤྱོད༷་པ༷་རྨ༷ད་བྱུང༷་སོགས་ཚིགས་བཅད་གཅིག་གིས་བསྟན། གསུམ་པ་ནི། ཚིག༷་དོན་མཐ༷འ་དག༷་སོགས་ཚིགས་བཅད་གཅིག་གིས་བསྟན། བཞི་པ་ནི། ཐ༷བས་ཤེ༷ས་ཟུང༷་འཇུག༷་སོགས་ཚིགས་བཅད་གཅིག་གིས་བསྟན་ཏོ། ༈ །གཉིས་པ་ཐུན་མིན་གྱི་ཉམས་སྣང་དང་འབྲེལ་བ་ནི། སྣ༷་ཚོག༷ས་རྒྱུ༷་ཡི༷་སོགས་ཚིགས་བཅད་གཅིག་གིས་བསྟན། གསུམ་པ་བདེ་གཤེགས་དག་པའི་སྣང་བ་དང་འབྲེལ་བ་ནི། གས༷ང་གསུམ༷་ཡོ༷ན་ཏ༷ན་སོགས་ཚིགས་བཅད་གཅིག་གིས་བསྟན་ཏོ། ། ༈སྤྱི་ཡི་ས་བཅད་གཉིས་པ་ལམ་ཐུན་མོང་མ་ཡིན་པ་ལ་གསུམ་སྟེ། དབང་པོ་འབྲིང་དང་། ཐ་མའི་ལམ་དང་། དབང་པོ་རབ་ཀྱི་ལམ་དང་། ཐ་འབྲིང་དེ་གཉིས་ཀའི་ལམ་བགྲོད་ཚུལ་ཞར་བྱུང་དང་བཅས་པའོ། །དང་པོ་ཐ་འབྲིང་གི་ལམ་དེ་ལ་གཉིས་ཏེ། སྔགས་ལ་ཞུགས་པ་ཙམ་གྱི་ཉམས་ལེན་དང་། ཐུན་མོང་མ་ཡིན་པའི་ཉམས་ལེན་ནོ། །དང་པོ་ལ་དྲུག་སྟེ། ལམ་གྱི་རྩ་བ་དབང་དང་། དབང་སྲོག་རྒྱུད་ལ་འཛིན་པའི་ངོ་བོ་དམ་ཚིག་བྱས་ཀྱང་རྒྱུ་དམ་ཚིག་དང་། གྲོགས་བཟླས་པ་དང་། གཏོར་མ་དང་། དེ་ལྟར་བྱས་པའི་འབྲས་བུ་དང་སྔགས་ཀྱི་འབྲས་བུ་དང་སྔགས་ཀྱི་འབྲས་བུ་འབྱིན་བྱེད་སྦྱིན་བསྲེག་གོ །དང་པོ་ནི། མཚ༷ན་ཉི༷ད་ཀུ༷ན་ལྡ༷ན་སོགས་ཚིགས་བཅད་གཅིག་གིས་བསྟན། གཉིས་པ་ནི། དབ༷ང་ལུས་སྐྱེས༷་པའི༷་སོགས་ཚིགས་བཅད་གཅིག་གིས་བསྟན། གསུམ་པ་ནི། ཕྱི༷་ནང༷་དོ༷ན་གྱི༷་སོགས་ཚིགས་བཅད་གཅིག་གིས་བསྟན། བཞི་པ་ནི། དངོ༷ས་གྲུ༷བ་འགུག༷ས་པ༷འི་སོགས་ཚིགས་བཅད་གཅིག་གིས་བསྟན། ལྔ་པ་ནི། སྡང༷་མིག༷་ཙམ་གྱིས༷་སོགས་ཚིགས་བཅད་གཅིག་གིས་བསྟན། དྲུག་པ་ནི། ཏིང༷་འཛི༷ན་སྔག༷ས་ད༷ང་སོགས་ཚིགས་བཅད་གཅིག་གིས་བསྟན་ཏོ། ། ༈གཉིས་པ་ཐུན་མོང་མ་ཡིན་པའི་ཉམས་ལེན་ལ་གསུམ་སྟེ། རྒྱུད་དང་འབྲེལ་བ་དང་། མན་ངག་དང་འབྲེལ་བ་དང་། དེ་གཉིས་ཀའི་སྙིང་པོ་མངོན་རྟོགས་ཀྱི་དོན་འབྲེལ་ལོ། །དང་པོ་ལ་ལྔ་སྟེ། གང་གི་རྟེན་འབྲེལ་རྟོགས་བྱེད་ཀྱི་རྒྱུ་དང་། རྟེན་འབྲེལ་རང་གི་ངོ་བོ་དང་། དེ་ལ་བརྟེན་ནས་སྦས་དོན་ཇི་བཞིན་དུ་རྟོགས་པ་དང་། འབད་རྩོལ་མེད་པར་རྟེན་འབྲེལ་རང་ལས་འགྲིགས་པ་དང་། དཀར་པོའི་ཆོས་ཐམས་ཅད་ལ་མངའ་དབང་བསྒྱུར་བའོ། །དང་པོ་འཁོར་འདས་དབྱེར་མེད་བསྒོམ་ལུགས་ནི། དངོ༷ས་གྲུབ༷་རྩ༷་བ་སོགས་ཚིགས་བཅད་གཅིག་གིས་བསྟན། །གཉིས་པ་ནི། སྣོད༷་བཅུ༷ད་འཁོ༷ར་འད༷ས་སོགས་ཚིགས་བཅད་གཅིག་གིས་བསྟན། གསུམ་པ་ནི། བློ༷་ན༷་རྟོག༷་གེ༷ས་སོགས་ཚིགས་བཅད་གཅིག་གིས་བསྟན། །བཞི་པ་ནི། ཚིག༷་ལ